Odločba Komisije

z dne 13. maja 2002

o postopkih za potrjevanje skladnosti gradbenih proizvodov v stiku z vodo, namenjeno prehrani ljudi, v skladu s členom 20(2) Direktive Sveta 89/106/EGS

(notificirano pod dokumentno številko K(2002) 1417)

(Besedilo velja za EGP)

(2002/359/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/EGS z dne 21. decembra 1988 o prilagajanju zakonov in drugih predpisov držav članic v zvezi z gradbenimi proizvodi [1], kakor je bila spremenjena z Direktivo 93/68/EGS [2], in zlasti člena 13(4) Direktive,

ob upoštevanju naslednjega:

(1) Komisija mora izbrati, kakor med dvema postopkoma v skladu s členom 13(3) Direktive 89/106/EGS za potrjevanje skladnosti proizvoda, "najmanj zahteven postopek, skladen z varnostjo". To pomeni, da se je treba odločiti, ali je za določen proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrjevanje skladnosti, ali pa je zaradi razlogov v zvezi s skladnostjo z merili, navedenimi v členu 13(4), potrebna intervencija imenovanega certifikacijskega organa.

(2) Člen 13(4) Direktive 89/106/EGS zahteva, da mora biti s tem določen postopek naveden v mandatih in tehničnih specifikacijah. Zato je zaželena opredelitev proizvodov ali družine proizvodov, kakor je uporabljeno v mandatih ali tehničnih specifikacijah.

(3) Postopka, opredeljena v členu 13(3), sta podrobno opisana v Prilogi III k Direktivi 89/106/EGS. Potrebna je torej jasna opredelitev metod, s katerimi je treba izvajati oba postopka, s sklicevanjem na Prilogo III k tej direktivi, za vsak proizvod ali družino proizvodov, ker Priloga III daje prednost nekaterim sistemom.

(4) Postopek iz točke (a) člena 13(3) Direktive 89/106/EGS ustreza sistemom, navedenim v prvi možnosti, brez stalnega nadzora, ter drugi in tretji možnosti točke (ii) oddelka 2 iz Priloge III. Postopek iz točke (b) člena 13(3) ustreza sistemom, navedenim v točki (i) oddelka 2 iz Priloge III in v prvi možnosti, s stalnim nadzorom, točke (ii), oddelka 2 iz Priloge III.

(5) Ukrepi, predvideni s to odločbo, so v skladu z mnenjem Stalnega odbora za gradbeništvo –

SPREJELA NASLEDNJO ODLOČBO:

Člen 1

Ustreznost proizvodov, navedenih v Prilogi I, se potrdi s postopkom, kjer je razen sistema kontrole proizvodnje, ki ga opravi proizvajalec, v oceno in nadzor kontrole proizvodnje proizvoda samega, vključen imenovani certifikacijski organ.

Člen 2

Postopek za potrjevanje skladnosti, kakor je določen v Prilogi II, se navaja v mandatih in tehničnih specifikacijah iz člena 4 Direktive 89/106/EGS.

Člen 3

Ta odločba je naslovljena na države članice.

V Bruslju, 13. maja 2002

Za Komisijo

Erkki Liikanen

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

--------------------------------------------------

PRILOGA I

Sklopi cevi in sistemi hranjenja, cevi, cisterne, ventili, pipe, črpalke, vodni števci, zaščitne in varnostne naprave, napeljave, lepila, spoji, tesnjenje spojev, tesnila, membrane, rastlinske smole, premazi vključno z oblogami, mazivi in mastmi v stiku z vodo, namenjeno prehrani ljudi.

--------------------------------------------------

PRILOGA II

POTRJEVANJE SKLADNOSTI

Za proizvod(-e) in spodaj navedeno(-e) predvideno(-e) uporabo(-e), morajo CEN/CENELEC/Evropska organizacija za tehnična soglasja opredeliti naslednji(-e) sistem(-e) potrjevanja skladnosti v ustreznih tehničnih specifikacijah iz člena 4 Direktive 89/106/EGS.

Sistem 1 + : glej CPD Prilogo III(2)(i), z inšpekcijskimi preskusi vzorcev

Proizvod(-i) | Predvidena(-e) uporaba(-e) | Stopnja(-e) ali razred(-i) | Potrjevanje skladnosti sistema(-mov) |

Sklopi (cevi in sistemi hranjenja)CeviCisterneVentili, pipe, črpalke, vodni števci, zaščitne in varnostne napraveNapeljave, lepila, spoji, tesnjenje spojev in tesnilaMembrane, rastlinske smole,PremaziMaziva, masti | pri namestitvah za prevoz/distribucijo/hranjenje vode namenjene prehrani ljudi, do in vključno s pipami odjemalcev | — | 1 + |

--------------------------------------------------